**SKRAĆENI ZAPISNIK**

sa sjednice Vijeća roditelja održane 1.10.2019 . godine u prostorijama matične škole u Donjoj Zelini s početkom u 18,15 sati.

Sjednicu je otvorila v.d. ravnatelja Lidija Smrndić i konstatirala da je prisutno 28 članova od 30, te je predložila slIjedeći

**Dnevni red:**

1. Konstituiranje Vijeća roditelja
2. Izbor predsjednika Vijeća roditelja
3. Školski Kurikulum za školsku godinu 2019./2020.
4. Godišnji plan i program rada za školsku godinu 2019./2020
5. Razno.

Dnevni red je usvojen bez primjedbi.

**Točka 1. Konstituiranje Vijeća roditelja**

V.d. ravnatelja Lidija Smrndić, prozvala je prisutne roditelje članove Vijeća roditelja i konstatirala da ih je prisutno 28 od 30.

**Točka 2. Izbor predsjednika Vijeća roditelja**

Vijeće roditelja je donijelo slijedeću

ODLUKU

1. Za predsjednika Vijeća roditelja imenuje se Iva Budački Strelar
2. Za zamjenika predsjednika imenuje se Ivana Barković

V.d. ravnatelja Lidija Smrndić prepustila je daljnje vođenje sjednice predsjednici Ivi Budački Strelar.

**Točka 3. Školski Kurikulum za školsku godinu 2019./2020.**

Školski kurikulum za školsku godinu 2019./2020. prezentirala je stručna suradnica pedagoginja Dolores Orbanić Biliškov uz komentare v.d. ravnatelja Lidije Smrndić. Školski kurikulum izrađen je na temelju Nacionalnog kurikuluma i nastavnog plana i programa izbornih predmeta, izvannastavnih i izvanučioničkih aktivnosti i drugih odgojno obrazovnih aktivnosti. Ovaj prijedlog Školskog kurikuluma odobren je na Učiteljskom vijeću 30.9.2019. godine.

**Točka 4. Godišnji plan i program rada za školsku godinu 2019./2020**

Godišnji plan i program rada za školsku godinu 2019./2020. prezentirala je stručna suradnica pedagoginja Dolores Orbanić Biliškov uz komentare v.d. ravnatelja Lidije Smrndić. Godišnji plan i program rada sačinjen je na temelju nastavnog plana i programa i Školskog kurikuluma, a njime su utvrđeni mjesto, vrijeme, način i izvršitelji poslova, te odobren na sjednici Učiteljskog vijeća dana 30.9.2019. godine**.**

**Točka 5. Razno**

V.d. ravnatelja Lidija Smrndić izvijestila je o radovima, nabavkama i popravcima koji su obavljeni tijekom ljetnih praznika u svrhu poboljšanja uvjeta života i rada u školi.

Roditelji su aktivno sudjelovali u radu Vijeća roditelja.

Postavljeno je dosta pitanja i izneseno nekoliko prijedloga.

Dovršeno u 19,30 sati.

Zapisničar: Predsjednik:

Danica Koščec, tajnica Iva Budački Strelar